Държавен вестник, бр. 92, 2002 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  92
“(2) Наказанието за явно подбуждане към
извършване на престъпление по чл. 108а, ал. 1
е лишаване от свобода до шест години.”
§ 75. В чл. 320а  след думите “престъпле-
ние по” се добавя “чл.108а, ал. 1”  и се поставя
запетая.
§ 76. В  чл. 321 се правят следните изменения
и допълнения:
1. Алинея 1 се изменя така:
“(1) Който образува или ръководи организи-
рана престъпна група,  се наказва с лишаване от
свобода от три  до десет години.”
2. В ал. 2 думите “до три” се заменят с “от
една до шест”.
3. Алинея 3 се изменя така:
“(3) Когато групата е въоръжена или създа-
дена с цел да върши престъпления по чл. 243,
244, 253, 280, 337, чл. 339, ал.1—4, чл. 354а, ал. 1
и 2, чл. 354б, ал. 1—4 и чл. 354в, ал. 1 или в нея
участва длъжностно лице, наказанието е:
1. по ал. 1—лишаване от свобода от пет до
петнадесет години;
2. по ал. 2—лишаване от свобода от три до
десет години.”
4. Създава се ал. 6:
“(6) Който се сговори с едно или повече лица
да върши в страната или чужбина престъпле-
ния, за които е предвидено наказание лишава-
не от свобода повече от три години и чрез които
се цели да се набави имотна облага или да се
упражни противозаконно влияние върху дей-
ността на орган на властта или местното само-
управление, се наказва с лишаване от свобода
до шест години.”
§ 77. В чл. 325, ал. 4 думите “по ал. 2” се за-
менят с “по ал. 1 и 2”.
§ 78. В чл. 330, ал. 2 се създава т. 4:
“4. ако палежът е извършен от лице, което
действа по поръчение или в изпълнение на ре-
шение на организация или група по чл. 321а или
организирана престъпна група.”
§ 79. В чл. 331 се правят следните изменения
и допълнения:
1. Създава се нова ал. 2:
“(2) Който запали стърнище,  вследствие на
което предизвика пожар в горския фонд, се
наказва с лишаване от свобода до три години и
глоба от петстотин до пет хиляди лева.”
2. Досегашната ал. 2 става ал. 3.
§ 80.  В чл. 337, ал. 1 след думата “поправя”
се добавя “разработва, съхранява,”, след  дума-
та “огнестрелни” се поставя запетая и се доба-
вя “химически, биологични или ядрени”, а ду-
мите “до шест години” се заменят с “от една до
шест години”.
§ 81. В чл. 339 се правят следните допълнения:
1. В ал. 1 и 2 след думата “огнестрелни” се
поставя запетая и се добавя “химически, биоло-
гични или ядрени”.
2. В ал. 3 и 5 след думата “огнестрелно” се
поставя запетая и се добавя “химическо, биоло-
гично или ядрено”.
§ 82. В чл. 343 се правят следните изменения
и допълнения:
1. Създава се нова ал. 2:
“(2) За престъпления по ал. 1, букви “а” и
“б” деецът не се наказва, ако пострадалият
поиска това.”
2. Досегашните ал. 2 и 3 стават съответно
ал. 3 и 4.
§ 83. В чл. 343а се правят следните измене-
ния  и допълнения:
1. Досегашният текст става ал. 1.
2. Създава се ал. 2:
“(2) За престъпление по ал. 1, буква “а” дее-
цът не се наказва, ако пострадалият поиска това.”
§ 84. В чл. 353б  след думата “отпадъци” се
поставя запетая и се добавя “токсични хими-
чески вещества, биологически агенти, токсини
и радиоактивни вещества”.
§ 85. В чл. 415, ал. 1  след думата “ядрено”
съюзът “или” се заменя със запетая, а след дума-
та “химическо” се поставя запетая и се добавя
“бактериологическо, биологично или токсично”.
§ 86. Създава се чл. 415а:
“Чл. 415а. Който предприема военни приго-
товления за използване на ядрено, химическо,
бактериологическо, биологично или токсично
оръжие като метод за водене на война, се наказва
с лишаване от свобода от една до шест години.”
Допълнителни разпоредби
§ 87. Навсякъде в Особената част наказани-
ето глоба до сто лева се заменя с “глоба от сто
до триста лева”.
§ 88. Навсякъде в Общата част думите “за-
дължително заселване”, “задължителното за-
селване”, “лишаване от право на местоживеене
в определено населено място” и  “лишаване от
правото на местоживеене в определено населе-
но място” се заличават, а в Особената част ду-
мите “задължително заселване” и “задължител-
ното заселване” се заменят съответно с “проба-
ция” и “пробацията”.
Преходни разпоредби
§ 89.  Параграфи 1, 3, 5, 8, 9, 10, 11, 12—по
отношение на наказанието пробация, § 13—17,
§ 18, т. 2—5, § 19, 20, 21, § 42, т. 4, § 43 и 88 влизат
в сила от 1 януари 2004 г.
§ 90. Рецидивистите, осъдени с влезли в сила
присъди  при условията на действащия до вли-
зането на този закон в сила чл. 26 (в сила от
8 август 1997 г.), изтърпяват наказание за всяко
осъждане, но не повече от предвидения от зако-
на максимален размер за най-тежкото от прес-
тъпленията, за които са осъдени.
§ 91. Висящите производства към деня на вли-
зане в сила на закона за престъпления по чл. 172,
ал. 2, чл. 182, ал. 2 и чл. 183 се довършват по до-
сегашния ред, ако в тримесечен срок от влизане
в сила на закона пострадалият поиска това.
Законът е приет от ХХХIХ Народно събра-
ние на 13 септември 2002 г. и е подпечатан с
официалния печат на Народното събрание.
Председател на Народното събрание:
Огнян Герджиков
51561